אייזק שלבי (; 11 בדצמבר 1750 – 18 ביולי 1826) היה פוליטיקאי אמריקאי שכיהן כמושלה הראשון והחמישי של קהיליית קנטקי. בראשית שנותיה של ארצות הברית התגייס שלבי לצבא ולחם במלחמת העצמאות ובמלחמת 1812. בעת כהונתו השנייה כמושל הוענקה לו מדליית הזהב של הקונגרס, על גבורתו והנהגת המיליציה של קנטקי בקרב תיימז. בזכות חיבתו ל"שיר החירות" משל ג'ון דיקינסון, אימץ שלבי את המוטו הלאומי של קנטקי, "United we stand, divided we fall" ("מאוחדים נעמוד, מופרדים ניפול").